Արիստոփանես

Արիստոփանես կամ Արիստոֆան (հին հունարեն՝ Ἀριστοφάνης, ), հին հունական կատակերգակ, հայտնի է որպես ժանրի սկզբնավորող, «կատակերգության հայր», դասական շրջանի (մ.թ.ա. 9-4-րդ դդ.) հին հունական գեղարվեստական գրականության վերջին մեծ ներկայացուցիչ։

 Կենսագրություն 
Կատակերգակի մասին կենսագրական տեղեկությունները սուղ են։ Ծնվել է մոտավորապես մ.թ.ա. 446 թ. Ատտիկայի Կիդաթենք դեմոսում (տարածքային միավոր), ապրել է ժամանակաշրջանի հասարակական հոգսերով, կայուն հայացքներ է ունեցել։ Լինելով Աթենքի և Սպարտայի միջև երկարամյա Պելոպոնեսյան պատերազմի ականատեսը՝ բազմիցս պախարակել է այն սանձազերծողներին և իր կատակերգություններում հաճախ արծարծել խաղաղության թեման։ Հայացքներով «չափավոր» դեմոկրատիայի կողմնակից էր, համակրում էր մանր հողագործներին։ Ցավով էր նկատում աթենացիների վաղեմի հեղինակության աստիճանական վերացումը, ստրկատիրական դեմոկրատիայի քայքայումը, որ ի վերջո հասցրեց Պելոպոնեսյան պատերազմում Աթենքի պարտությանը։ Թշնամանքով էր վերաբերվում ինչպես արիստոկրատիային ու խմբիշխանությանը, այնպես էլ այսպես կոչված «արմատական» դեմոկրատներին, ովքեր պատերազմի կողմակիցներ էին։

 Ստեղծագործությունները 
Արիստոփանեսը գրել է մոտ 40 կատակերգություններ, որոնցից մեզ են հասել տասնմեկը։ Դրանք են՝
 Աքառնացիներ
 Հեծյալներ
 Ամպեր
 Կշեռք
 Խաղաղություն
 Թռչունները
 Լիսիստրատե
 Կանայք Թեսմոփորիա տոնակատարությանը
 Գորտեր
 Կանայք ժողովրդական ժողովում
 Հարստություն

 Ծանոթագրություններ 

 Արտաքին հղումներ 
Արիստոֆանես - Կատակերգություններ

Կատեգորիա:Հին Հունաստանի կատակերգակներ
Կատեգորիա:Մ.թ.ա. 5-րդ դարի հույներ